SAF e risulte jessi protagoniste cence discussion tal teritori dulà che e opere: ogni an e svilupe plui di 850.000 corsis e di chestis plui di 320 mil su lis liniis urbanis e pôc mancul di 530 mil su lis liniis extraurbanis, cuntune medie di cirche 3000 corsis in dì che a impegnin plui di 320 autiscj e pôc mancul di 340 corieris ogni dì.
Cun di plui, cui siei servizis SAF, ancje in colaborazion cun altris aziendis, e coleghe cun liniis zornaliris e par plui setemanis Slovenie, Cravuazie, Austrie, France, Lussemburc, Belgjiche e Spagne, puartant ogni an cuasi 160 mîl passizîrs su plui di 850 mil Km, su corieris furnidis di comforts modernis, a pueste par fâ viaçs cussì luncs. Dut chest nol è pensabil fûr che cuntun pont di viste di rispiet pal ambient e pes personis: plui dal 90% dal parc dai autobus in servizi te rêt urbane al va a metan e chest al à permetût ae citât di Udin di metisi te prime posizion de speciâl classifiche taliane di Legambiente par vie che e dopre autobus che no incuinin. Cun di plui, cul Comun e la Provincie di Udin SAF e sta sperimentant sistemis tecnologjics di avanguardie par favorî la mobilitât di personis disabilis dentri di un progjet che al ponte ae inovazion di dutis lis proceduris gjestionâls di servizi: ûs di imprescj cui rais infraròs par chei che a viodin pôc e par chei che no viodin, di pedanis mobilis pai disabii tal movisi, di sistemis a clamade pe mobilitât dai anzians, la ativazion di centrâls operativis pe gjestion dai servizis dedicâts e l'ûs di imprescj pe localizazion sul teritori dai mieçs e par favorî la sigurece tal mieç public.
La ativitât complessive di SAF, no pues no jessi aumentade cul impegn costant a supuart dai aveniments e dai events proponûts dal teritori gjenerâl.
Lis grandis manifestazions nazionâls:
- il 45m aniversari des Frecis Tricolôrs, lis Adunadis dai Alpins, il premi "Ambiente Carnia Alpe Verde";
- lis fiestis enogastronomichis: "Aria di Festa" a Sant Denêl, "Friuli Doc" a Udin, La Fieste dal Pressut a Sauris. i "Eno Tours" di Lignan tal tierç mileni;
- i grancj events sportîfs: lis "Universiadi" di Tarvis, i EYOF di Lignan, il Zîr di Italie in biciclete, i Campionâts mondiâi di biathlon di For Davôtri, la "Maratonina" di Udin ;
- i events musicâi: il Festival de musiche reggae Sunsplash a Osôf, il conciert dai Red Hot Chili Peppers a Udin, il Freecormorock a Udin ;
- i events fieristics: "Innovaction", "Casa Moderna" e lis altris esposizions promovudis di Udin e Gurize Fieris;
a son dome cualchi esempli dai tancj che si contin, tra i standard ofierts al public, dai servizis SAF.
La Aziende e à concuistât un puest di lustri tal setôr des manifestazions culturâls di grande scjale: al Premi leterari Hemingway di Lignan e à metût dongje la iniziative in viaggio con un libro al pont di meretâ il “Gran Prix Stella d’Oro 2005” pe categorie Viaçs, Turisim e Timp libar. I progjets Remida e Abitanti in corriera che tra l’altri al à vût assegnât il Premi Internazionâl “Exposcuola 2006”, ducj i doi realizâts dal Museu dai Fruts di Udin, a àn permetût a SAF di partecipâ in maniere ative ae promozion de mobilitât dolce.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn